Diari Oficial de la Generalitat Valenciana


Sumari del DOGV 8662, del 23-10-2019 (2019/9865)

Licitació per a l'alienació de l'aprofitament d'apícoles, plantes aromàtiques, labor i sembra, tòfona i pastures, en forests gestionades per la Conselleria d'Agricultura, Desenvolupament Rural, Emergència Climàtica i Transició Ecològica, a la província de València, tant de titularitat municipal com de propietat de la Generalitat Valenciana, per a l'any 2020 i següents.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8662

Data del DOGV
:   23-10-2019

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2019/9865


Data del document
:   10-10-2019

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * contracte administratiu

Licitació per a l'alienació de l'aprofitament d'apícoles, plantes aromàtiques, labor i sembra, tòfona i pastures, en forests gestionades per la Conselleria d'Agricultura, Desenvolupament Rural, Emergència Climàtica i Transició Ecològica, a la província de València, tant de titularitat municipal com de propietat de la Generalitat Valenciana, per a l'any 2020 i següents. [2019/9865]  
  
1. Objecte  
1.1. És objecte d'aquest anunci el procediment per a l'alienació de l'aprofitament d'apícoles, plantes aromàtiques, labor i sembra, tòfona i pastures, en forests gestionades per la Conselleria d'Agricultura, Desenvolupament Rural, Emergència Climàtica i Transició Ecològica, a la província de València, tant de titularitat municipal com de propietat de la Generalitat Valenciana, per a l'any 2020 i següents.  
  
2. Tramitació, procediment i tipus de licitació  
2.1. L'entitat que realitzarà l'alienació dels aprofitaments de les forests d'utilitat pública de titularitat municipal serà, en cada cas, l'ajuntament que n'ostente la propietat. En el cas de les forests d'utilitat pública que són propietat de la Generalitat Valenciana, serà la direcció territorial de València de la conselleria competent en matèria de medi ambient, conforme a l'indicat en l'annex.  
2.2. La tramitació i el procediment es realitzaran d'acord amb els principis de publicitat, objectivitat, imparcialitat, transparència i concurrència competitiva, recollits en l'article 15.5 de la Llei 43/2003, de 21 de novembre, de forests, així com amb el que es disposa en la matèria en la legislació reguladora del règim local, i la legislació vigent en matèria de patrimoni de les administracions públiques i contractació del sector públic.  
2.3. El tipus de licitació serà obert, de tramitació ordinària i es realitzarà, amb caràcter general, mitjançant subhasta a l'alça en la quantitat establida per a cada aprofitament en l'annex.  
2.4. Per a participar en la licitació serà requisit indispensable la consignació prèvia d'una garantia provisional per import del 2 % del valor de taxació.  
2.5. Podran optar als aprofitaments les persones físiques o jurídiques amb plena capacitat d'obrar i que no estiguen incurses en algunes de les prohibicions per a contractar assenyalades en la normativa vigent en matèria de contractes del sector públic.  
  
3. Plec de condicions economicoadministratives  
3.1. El plec general de condicions economicoadministratives que regeix les alienacions en forests de titularitat municipal haurà de ser redactat i aprovat per l'entitat local que ostente la propietat de la forest. Aquest document haurà de romandre depositat i ser accessible en el corresponent ajuntament.  
3.2. Per als aprofitaments de les forests propietat de Generalitat Valenciana serà aplicable el plec general de condicions economicoadministratives per a l'alienació dels aprofitaments forestals en forests propietat de la Generalitat, recollit en la Instrucció de la Direcció General de Medi Natural i Avaluació Ambiental de 14.07.2017, i les condicions establides en l'Ordre 10/2015, de 8 d'abril de 2015, de la Conselleria d'Infraestructures, Territori i Medi Ambient, per la qual es regulen els aprofitaments forestals a la Comunitat Valenciana (DOGV 7508, 20.04.2015), modificada per la Resolució de 29 de març de 2017, de la Direcció General de Medi Natural i Avaluació Ambiental (DOGV 9047, 24.05.2017), així com les condicions recollides en el present anunci de subhasta.  
3.3. El plec general de condicions economicoadministratives per a l'alienació dels aprofitaments forestals en forests propietat de la Generalitat es podrà consultar en les dependències de la direcció territorial de la conselleria competent en matèria de medi ambient, situada al carrer de Gregori Gea, 27, 5a planta, de València.  
3.4. En les forests de propietat municipal, els plecs de condicions economicoadministratives recolliran convenientment detallats: la capacitat del licitador, les característiques de les proposicions, la garantia provisional i definitiva i el preu de licitació.  
4. Plec de condicions tècniques facultatives  
4.1. Serà aplicable per als aprofitaments objecte d'aquest anunci el plec general de condicions tècniques facultatives per a l'alienació dels aprofitaments forestals en forests gestionades per la Generalitat, recollit en la Instrucció de la Direcció General de Medi Natural i Avaluació Ambiental de 14.07.2017, i les condicions establides en l'Ordre 10/2015, de 8 d'abril de 2015, de la Conselleria d'Infraestructures, Territori i Medi Ambient, per la qual es regulen els aprofitaments forestals a la Comunitat Valenciana, modificada per la Resolució de 29 de març de 2017, de la Direcció General de Medi Natural i Avaluació Ambiental (DOGV 9047, 24.05.2017).  
  
4.2. Sense perjudici d'això, els aprofitaments objecte d'aquest anunci comptaran amb un plec de condicions particulars tècniques facultatives específic. Per a les forests propietat de la Generalitat, aquests plecs, juntament amb el plec general indicat en l'apartat anterior, es podran revisar en les dependències de la direcció territorial de la conselleria competent en matèria de medi ambient, situada al carrer de Gregori Gea, 27, 5a planta, de València. Per a les forests de propietat municipal, es podran revisar a l'ajuntament que ostente la titularitat de la forest licitada. Aquest plec haurà de ser subscrit pel titular de la forest, l'adjudicatari i pel tècnic facultatiu designat a aquest efecte, i contindrà la taxació i el període d'execució o gaudi de l'adjudicació.  
  
4.3. Els aprofitaments de pastures es regirà, a més, pel que es disposa en la directriu de la Direcció General de Gestió del Medi Natural, de 18 de febrer de 2004, sobre els aprofitaments de pastures, en forests gestionades per la Conselleria d'Agricultura, Medi Ambient, Canvi Climàtic i Desenvolupament Rural, en relació amb la prevenció i tractament de sarna sarcòptica.  
4.4. Els aprofitaments apícoles es regirà, a més, pel Decret 12/1987, de 2 de febrer, del Consell de la Generalitat, pel qual es regula i ordena l'activitat apícola a la Comunitat Valenciana; pel Reial decret 209/2002, de 22 de febrer, pel qual s'estableixen normes d'ordenació de les explotacions apícoles, i per totes les disposicions que regulen en l'actualitat l'activitat apícola a la Comunitat Valenciana.  
  
4.6. Els aprofitaments de tòfona es regirà, a més, per l'Ordre 1/2018, de 12 de gener, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es regula la recol·lecció de tòfona en terrenys forestals a la Comunitat Valenciana (DOGV 8226, 02.02.2018).  
  
5. Termini de vigència del gaudi  
5.1. El termini de vigència de l'adjudicació dels aprofitaments serà el fixat en cada cas en l'annex, a comptar des de l'1 de gener de 2020.  
  
  
6. Lloc i termini de presentació de les ofertes  
6.1. Amb caràcter preferent, les proposicions per a optar a la subhasta es presentaran en el registre general d'entrada dels respectius ajuntaments indicats en l'annex.  
6.2. En el cas de les muntanyes propietat de la Generalitat Valenciana, aquestes es presentaran en les dependències situades al carrer de Gregori Gea, 27, 5a planta, de València. No obstant això, les proposicions es podran presentar en qualsevol dels registres administratius oficials en qualsevol de les formes previstes en l'article 16 de la Llei 39/2015, d'1 d'octubre, del procediment administratiu comú de les administracions públiques.  
6.3. El termini per a la presentació de les ofertes serà des de l'endemà de la publicació d'aquest anunci en el Diari Oficial de la Generalitat Valenciana, fins deu dies naturals abans de la realització de la corresponent subhasta. Les dates per a la realització de cada subhasta estan contemplades en l'annex per a cada aprofitament.  
  
7. Documentació que es requereix per a accedir a la subhasta  
7.1. En el cas de forests propietat de la Generalitat Valenciana, les proposicions es presentaran en dos sobres tancats, que es denominaran A i B, i signats pel licitador o persona que el represente. El contingut dels sobres s'ajustarà al que es disposa a aquest efecte en l'article 6 de l'annex III de l'Ordre 10/2015, de 8 d'abril, de la Conselleria d'Infraestructures, Territori i Medi Ambient, per la qual es regulen els aprofitaments forestals a la Comunitat Valenciana, modificada per la Resolució de 29 de març de 2017, de la Direcció General de Medi Natural i Avaluació Ambiental (DOGV 9047, 24.05.2017).  
  
7.2. En el sobre A s'inclourà la documentació administrativa establida en l'Ordre 10/2015, de 8 d'abril, a més del justificant d'haver constituït la garantia provisional del 2 % del valor de taxació.  
  
7.3. Per als aprofitaments de pastures i apícoles, per a acreditar la solvència tècnica serà necessari incloure en el sobre A el llibre d'explotació ramadera en vigor degudament actualitzat.  
  
8. Lloc i data de realització de la subhasta  
8.1. Les subhastes tindran lloc als ajuntaments respectius o en les dependències de la direcció territorial de València, en els casos de forests pròpies, en les dates que per a cada lot figuren en l'annex.  
8.2. En les forests propietat dels ajuntaments, en cas de resultar deserta la primera subhasta, tindrà lloc la segona deu dies naturals després, a comptar des de la publicació al tauler d'anuncis de l'ajuntament del resultat, sota el mateix tipus de taxació i condicions de l'annex, llevat que aquells sol·liciten a la direcció territorial de València la modificació de les condicions economicoadministratives.  
  
8.3. En el cas de forests propietat de la Generalitat Valenciana quan la primera subhasta resulte deserta, tindrà lloc la segona deu dies naturals després, a comptar des de la publicació al tauler d'anuncis de la Conselleria d'Agricultura, Desenvolupament Rural, Emergència Climàtica i Transició Ecològica http://www.agroambient.gva.es/es/tablon-de-anuncios, del resultat, sota el mateix tipus de taxació i condicions de l'annex. Les proposicions a aquesta segona subhasta s'hauran de presentar en el termini de cinc dies naturals des de la publicació del resultat en l'indicat tauler d'anuncis.  
  
9. Garantia definitiva  
9.1. L'adjudicatari haurà de consignar obligatòriament una garantia definitiva per valor del 10 % de l'import d'adjudicació en el termini de deu dies a partir de la data en què li siga comunicada l'adjudicació. La falta de consignació de la garantia en el termini assenyalat serà motiu d'anul·lació del procés d'adjudicació iniciat, i es passarà a la següent oferta millor situada.  
9.2. La garantia definitiva respondrà de les penalitzacions imposades a l'adjudicatari per raó de l'activitat que realitze, del rescabalament dels danys i perjudicis que l'adjudicatari ocasionara al titular de la forest amb motiu de l'adjudicació, de les despeses originades a aquests per demora de l'adjudicatari en el compliment de les seues obligacions i de la confiscació que puga decretar-se en els casos de cancel·lació, d'acord amb el que s'estableix en els plecs de condicions economicoadministratives i tècniques facultatives, o amb caràcter general en la legislació reguladora del règim local i de contractes del sector públic.  
  
9.3. La devolució de la garantia definitiva es produirà quan finalitze el termini vigent de l'adjudicació, una vegada n'haja certificat la direcció territorial de València la correcta execució o gaudi.  
9.4. Una vegada feta la liquidació de l'adjudicació, si les fiances en superaren l'import, l'excés serà retornat seguidament a l'adjudicatari, una vegada realitzat l'informe preceptiu del tècnic facultatiu designat per la direcció territorial de València.  
  
10. Cànon anual  
10.1. Prèviament a l'obtenció de la llicència i lliurament de l'aprofitament, l'adjudicatari haurà d'ingressar l'import del cànon anual corresponent.  
  
10.2. De conformitat amb l'article 83 del Decret 98/1995, de 16 de maig, del Govern Valencià, pel qual s'aprova el Reglament de la Llei 3/1993, de 9 de desembre, forestal de la Comunitat Valenciana, les entitats locals propietàries de les forests objecte d'aquest anunci, estan obligades a invertir, almenys, el 15 % de l'import dels aprofitaments en l'ordenació i millora de les masses forestals. L'import del mencionat percentatge formarà el fons de millores. Cada ajuntament haurà de disposar d'un compte corrent per a aquesta fi.  
  
11. Obtenció de la llicència i lliurament de l'aprofitament  
11.1. Una vegada siga ferma l'adjudicació i comunicada a l'adjudicatari, serà condició indispensable que aquest dispose de la llicència que autoritza l'execució de l'aprofitament.  
11.2. La llicència serà expedida per la direcció territorial de València al càrrec de la qual estiga la forest, una vegada realitzat el pagament del cànon i s'haja constituït la garantia definitiva per part de l'adjudicatari de l'aprofitament.  
11.3. La llicència serà efectiva una vegada s'haja produït el lliurament de l'aprofitament i signada la corresponent acta, on es concretaran els productes que cal aprofitar o la superfície objecte d'aquest. No podrà iniciar-se cap activitat preparatòria prèvia al lliurament de l'aprofitament.  
11.4. Per al cas d'aprofitaments plurianuals, la llicència d'aprofitament del segon i successius anys haurà d'obtindre's obligatòriament trenta dies abans del final de la vigència de la llicència de l'any en curs, procediment que haurà de realitzar l'adjudicatari sense necessitat d'avís previ per part de les direccions territorials.  
11.5. La llicència haurà d'estar disponible al lloc on es desenvolupe l'activitat, i podrà ser requerida en qualsevol moment per les autoritats competents.  
  
12. Causes de resolució de l'adjudicació  
12.1. En forests propietat dels ajuntaments, les causes de resolució de l'adjudicació seran les previstes en la normativa vigent en matèria de patrimoni de les administracions públiques i de contractes del sector públic, en els termes previstos en l'article 20 de l'annex II de l'esmentada Ordre 10/2015, de 8 d'abril, modificada per la Resolució de 29 de març de 2017, de la Direcció General de Medi Natural i Avaluació Ambiental (DOGV 9047, 24.05.2017).  
12.2. En forests propietat de la Generalitat, les causes de resolució de l'adjudicació seran les previstes en el plec general de condicions economicoadministratives per a l'alienació dels aprofitaments forestals en forests propietat de la Generalitat, recollit en la Instrucció de la Direcció General de Medi Natural i Avaluació Ambiental de 14 de juliol de 2017, que es podrà consultar en les dependències de la direcció territorial de la conselleria competent en matèria de medi ambient, situada al carrer de Gregori Gea, 27, 5a planta, de València.  
  
  
València, 10 d'octubre de 2019.- El director territorial: Javier Civera Martínez.